Никола Вучичевић
Никола Вучичевић (Београд, 9. јануар 1996) српски је пијаниста.

Биографија 
У својој осмој години уписује нижу музичку школу, а у деветој години осваја своју прву награду на међународном пијанистичком такмичењу у Риму. 

Добитник је Вукове дипломе и посебне дипломе за успех у основној школи са благословом Његове Светости Архиепископа Пећког, Митрополита Београдско-Карловачког и Патријарха Српског господина Иринеја. 

До сада је учествовао на многим престижним домаћим и међународним пијанистичким такмичењима у Италији, Француској, Белгији, Шпанији, Русији и Немачкој где постиже изузетне резултате и осваја многа прва места. 

Посебно се издваја специјална награда за извођење композиција руских композитора у Сант Петерсбургу, Ротари такмичење у Москви и троетапно Епта такмичење у Ватерлоу (Белгија). 

Наступао је на концертима у салама Београдске филхармоније, Руског дома, Народног позоришта у Београду, Позоришта на Теразијама, Етнографском музеју, Сцени “Qucera”, кући Ђуре Јакшића, Сан Петерсбуршкој филхармонији, Концертној дворани "Сан Ницоло" у Кјоџи, Министарству културе у Луци (Италија), у скупштини града Сан Себастиана (Шпанија), Дому културе у Риму, и многим другим. 

Такође, наступао је на хуманитарним концертима “Музика Анђела” од 2005. године, затим, на отварању појединих изложби слика и на многим другим приредбама и манифестацијама. 

Похађао је мастер клас часове и семинаре код Олге Бауер, Владимира Огаркова, Борислава Несторова, Дориана Лељака, Лауре Пиетроцини, Фабиа Бидинија и маестра Константина Богиноа. Одлично говори енглески И немачки језик, а служи се са италијанским језиком.​

Најважније награде и признања 
 REINHOLD - GLIÈRE KLAVIERWETTBEWERB 2012, Germany - Прво место
 "MUS. AR" - „Steinway & Sons“ 2012 , Italy - Четврто место
 "AAF Member Competitions J.B.Cramer" 2011, Germany - Прво место
 "Forum Pianistico Citta di Chioggia“ 2010, ITaly - Треће место 
  4° CONCORSO INTERNAZIONALE “MUSICA INSIEME – Musica Viva“ 2009, Italy - Треће место

Концерти 
 Концерт "Клавирско вече са Маријом и Николом"
 "Априлски Концерт" Музике Анђела у Руском Дому
 Концерт "Растимо заједно"
 Концерт "Музичко путовање кроз време"

Део репертоара 
 Etude As-dur op.25 No.1, Aeolian Harp
 Frédéric Chopin - Ballade No. 1, op 23
 Ludwig van Beethoven Moonlight Sonata - Movement 1, 2 and 3
 Frédéric Chopin - Revolutionary Etude op 10 no 12
 Reinhold Glière, Mazurka 43, No 3
 Franz Liszt - The Nightingale

Референце 
 ДАРОВИ - ПИЈАНИСТА НИКОЛА ВУЧИЧЕВИЋ, ШЕСНАЕСТОГОДИШЊИ БЕОГРАЂАНИН КОЈИ ОСВАЈА ЕВРОПУ
 Својим талентом очарао Европу 
 Млади пијаниста освојио бронзу
 Млади српски пијаниста награђен у Болоњи
 Концерт за децу са хематоонколошког одељења

Спољашње везе 
 Веб-сајт
 Национална ревија СРБИЈА</ref>
 SERBIA NATIONAL REVIEW</ref>
 Синдикат просветних радника Србије</ref>
 Новине БЛИЦ</ref>
 Новине ДАНАС</ref>
 Новине ТОРОНТО</ref>
 Хуманитарни концерт за институт "Др Вукан Чупић" </ref>

Рођени 1996.
Српски пијанисти
Српски музичари
Музичари из Београда